

**REGULAMENT PRIVIND DESFĂȘURAREA ȘI ORGANIZAREA CONCURSULUI EDUCAȚIONAL ÎN CADRUL PROIECTULUI**

**„ÎN CALEA SPRE EGALITATEA DE GEN,**

**DEPĂȘIM OBSTACOLE ȘI PROMOVĂM RESPECTUL”**

1. **ORGANIZATORUL CONCURSULUI**

**1.1** AO „Institutum Virtutes Civilis” (AO IVC) cu suportul UN Women Moldova și al Uniunii Europene în Republica Moldova, organizează pentru tineri și tinere între 14 și 20 de ani din raioanele Ștefan Vodă și Căușeni, concursul educațional „***Acționează pentru egalitatea de gen***”.

**1.2.** Concursul este organizat în cadrul proiectului „În calea spre egalitatea de gen, depășim obstacole și promovăm respectul”, implementat de către AO IVC în perioada septembrie 2024 – septembrie 2025, ca parte a programului „EU4GenderEquality: Împreună împotriva stereotipurilor de gen și a violenței în bază de gen” (etapa a doua), finanțat de Uniunea Europeană și implementat în comun de UN Women și UNFPA. Proiectul contribuie la abordarea stereotipurilor de gen dăunătoare și a normelor sociale discriminatorii, la îmbunătățirea înțelegerii și la dezvoltarea capacităților tinerilor/tinerelor și altor părți interesate de a promova eficient egalitatea de gen și de a preveni normele discriminatorii prin educație exhaustivă, advocacy și implicare comunitară.

**1.3.** Tematica concursului se axează pe conceptele echității, egalității de gen și a non-discriminării.

**1.4**. Concursul se va desfășura în perioada 15-30 iunie 2025 în orașele Căușeni și Ștefan Vodă.

1. **SCOPUL CONCURSULUI**

**2.1.** Concursul își propune să promoveze conștientizarea și înțelegerea de către tinerii și tinere a egalității de gen și să-i încurajeze să-și exprime ideile și să acționeze în direcția promovării egalității de gen.

1. **CONDIȚIILE DE ÎNSCRIERE ȘI PARTICIPARE LA CONCURS**

**3.1** Concursul se adresează tinerilor și tinerelor cu vârsta între 14 – 20 de ani care au participat în perioada noiembrie 2024 – martie 2025 la discuțiile publice pe tematica egalității de gen, organizate în instituțiile de învățământ din raioanele Căușeni și Ștefan Vodă. Participanții minori se pot înscrie în concurs numai cu acordul părinților sau al reprezentanților legali (Formularul de exprimare a consimțământului este disponibil în Anexa nr. 1 a prezentului Regulament).

**3.2** Administrațiile instituțiilor educaționale vor înscrie la concurs câte 6 tineri/tinere (3 fete și 3 băieți) și o echipă de susținători de minimum 7 persoane. Pe cât posibil, echipele de participanți și susținători vor fi formate cu respectarea principiilor incluziunii și diversității, încurajând participarea tinerilor și tinerelor cu experiențe și din contexte variate, inclusiv din grupuri adesea subreprezentate.

**3.3.** Înscrierea în concurs se va face prin completarea formularului de înscriere disponibil pe site-ul oficial al organizatorului [www.ivcmoldova.org](http://www.ivcmoldova.org).

**3.4.**Termenul limită pentru înscriere la concurs este data de 25 mai 2025.

**3.5.** Instituțiile de învățământ vor asigura însoțirea elevilor la concurs de către un adult delegat de fiecare instituție. Costurile serviciilor de transport dus-întors până la locația desfășurării concursului vor fi acoperite de către AO IVC.

**4. DESFĂȘURAREA ȘI JURIZAREA CONCURSULUI**

**4.1.** Concursul va cuprinde 5 probe care vor aborda egalitatea de gen pe următoarele dimensiuni:

1. Denumirea probei 1: Egalitatea de gen în familie, la locul de muncă și în viața de zi cu zi

Modalitatea de realizare: Participanții răspund la 10 întrebări referitoare la egalitatea de gen prin intermediul aplicației Kahoot. Răspunsurile vor fi înregistrate automat și în rezultatul probei este stabilit punctajul acumulat de echipe.

1. Denumirea probei 2: Stereotipurile de gen.

Modalitatea de realizare: Participanții vor identifica exemple de stereotipuri asociate egalității de gen.

1. Denumirea probei 3: Semne de comportament abuziv și discriminatoriu.

Modalitatea de realizare: Participanții vor fi implicați într-un exercițiu de recunoaștere a semnelor și caracteristicilor unor relații/comportamente prin analiza unor imagini.

1. Denumirea probei 4: Violența în bază de gen.

Modalitatea de realizare: Participanții vor identifica caracteristicile comportamentului abuziv și a celui echitabil, prin analiza unui set de definiții.

1. Denumirea probei 5: Societatea echitabilă

Modalitatea de realizare: Echipele vor prezenta în cadrul probei un produs creativ elaborat de ei în prealabil (poster, video, scenetă, poezie, cântec sau altul), care prezintă, în viziunea lor, un model de societate/comunitate echitabilă și tolerantă, unde sunt respectate drepturile femeilor și bărbaților, fetelor și băieților. (AO IVC și UN Women Moldova își rezervă dreptul de a publica, distribui etc produsele realizate în cadrul probei 5.)

**4.2.** Sarcinile echipelor vor fi anunțate de moderatorul concursului cu explicarea modalității de prezentare a răspunsurilor aferente fiecărei probe. După ce va fi prezentat răspunsul echipelor, un/o expertă în domeniul egalității de gen va explica varianta corectă de răspuns.

**4.3.** Echipele vor fi invitate să prezinte răspunsurile oral, în scris, prin prezentarea grafică/ilustrativă, prin utilizarea aplicației Kahoot ș.a., în funcție de natura probei.

**4.4.** Răspunsurile echipelor vor fi evaluate de un juriu selectat de către AO IVC.

**4.5.** Jurații vor vota individual și vor atribui cel mult 10 puncte per echipă pentru fiecare probă.

**4.6**. În atribuirea punctajului jurații vor ține cont de corectitudinea răspunsurilor, creativitatea participanților, corespunderea rezultatelor cu principiile eticii, echității, non-discriminării și integrității.

**4.7.** Utilizarea telefoanelor mobile sau a altor gadgeturi în timpul concursului va fi permisă doar în timpul probei efectuate prin intermediul aplicației Kahoot.

**4.8.** Se vor organiza 2 concursuri: 1 concurs - pentru echipele din raionul Căușeni și 1 concurs -pentru echipele din raionul Ștefan Vodă.

**4.9.** Organizatorii concursului își asumă toate cheltuielile legate de desfășurarea concursului: închirierea locațiilor și a echipamentelor de sonorizare, transportarea participanților, asigurarea rechizitelor necesare și a pauzei de cafea pentru participanți, premiile pentru echipele câștigătoare.

**4.10**. Concursurile vor fi mediatizate prin intermediul articolelor, reportajelor, postărilor pe rețelele sociale și al spoturilor video, inclusiv de tip Reel. Prin înscrierea în concurs, participanții își exprimă consimțământul de a fi fotografiați, filmați și/sau intervievați.

**4.11.** Organizatorii își rezervă dreptul de a modifica prezentul Regulament în cazul apariției unor circumstanțe neprevăzute. Documentul actualizat va fi publicat pe site-ul oficial al AO IVC.

**5. PREMII**

**5.1.** AO IVC va acorda premiile echipelor câștigătoare în concurs, după cum urmează:

- **2 premii pentru locul I** - în valoare de 5000 MDL fiecare (câte unul în fiecare localitate unde se desfășoară concursul);

- **2 premii pentru locul II -** în valoare de 4500 MDL fiecare (câte unul în fiecare localitate unde se desfășoară concursul);

- **2 premii pentru locul III -**  în valoare de 4000 MDL fiecare (câte unul în fiecare localitate unde se desfășoară concursul).

**5.2.** Premiile vor fi oferite sub formă de bunuri materiale. Organizatorii concursului își rezervă dreptul de a modifica numărul de premii acordate, în funcție de rezultatele concursului. Câștigătorii nu pot opta pentru contravaloarea în bani a premiilor.

**6. PROTECȚIA DATELOR CU CARACTER PERSONAL**

**6.1** AO IVC va respecta prevederile legislației privind protecția datelor cu caracter personal.

**6.2** Prin înscrierea la concurs, participanții și părinții/reprezentanții legali ai acestora, își exprimă acordul de prelucrare a datelor personale precum numele, prenumele, vârsta, sexul participantului, precum și publicarea fotografiilor și a materialelor video cu participanții la concurs în postările on-line ale IVC/ UN Women.

**6.3** Datele personale sunt prelucrate exclusiv în scopul acestui concurs. Aceste date vor fi arhivate în siguranță și vor fi prelucrate în conformitate cu cerințele Legii privind protecția datelor cu caracter personal.

**6.4** Accesarea și prelucrarea datelor personale se va face doar de către personalul autorizat de AO IVC. Datele vor putea fi transmise doar către partenerii implicați inerent în proces, precum, finanțatorii, firma de audit și de contabilitate.

**7. DISPOZIȚII FINALE**

**7.1**. Participanții se obligă să aibă o atitudine respectuoasă față de ceilalți concurenți, juriu și reprezentanții organizatorilor pe toată durata concursului.

**7.2.** Participanții la concurs sunt obligați să dea dovadă de un comportament pro-activ în timpul concursului și să evite orice comportament ofensator, amenințător, abuziv, care afectează intimitatea altei persoane, nu respectă drepturile personale sau îndeamnă la discriminare rasială, etnică, sexuală sau de altă natură.

**7.3** Prin înscrierea și participarea la Concurs, participanții sunt de acord să se conformeze tuturor prevederilor, termenilor și condițiilor prezentului Regulament.

**7.4.** Regulamentul va fi disponibil în mod gratuit pe site-ul [www.ivcmoldova.org](http://www.ivcmoldova.org).

**Anexa 1**

**Formular de consimțământ parental**

**(în cazul participanților care nu au atins vârsta de 18 ani** **)**

Numele și prenumele copilului/minorului:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sex: Masculin ☐ Feminin ☐ Data nașterii:

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa electronică: \_\_\_\_\_

Denumirea școlii: Clasa:

Număr de telefon:

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Părintele sau Tutorele care trebuie anunțat în caz de urgență:

Numele și prenumele:

Relația cu copilul/minorul:

Număr de telefon: \_\_\_\_\_\_\_

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Înțeleg că, copilul meu va participa pe data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_la concursul educațional și la activitățile conexe și, prin prezenta, îi acord permisiunea de a participa la această activitate.

Înțeleg că, în timpul participării la concurs, vor apărea ocazii de a face fotografii, de a înregistra videoclipuri și / sau înregistrări vocale.

În cazul în care copilul meu are nevoie de tratament medical de urgență, de prim ajutor sau de transport la un spital sau la o unitate medicală ca urmare a unei vătămări asociate cu participarea copilului meu la activitate, sau la activități conexe, sunt de acord cu orice astfel de tratament, prim ajutor și / sau transport care ar putea fi acordat copilului meu, și înțeleg că AO „Institutum Virtutes Civilis” nu va fi responsabil pentru nici un cost/pentru compensații financiare.

Înțeleg că, în calitate de participant la aceste activități, copilul meu va primi hrană și că este responsabilitatea copilului meu să se informeze cu privire la ingredientele din toate alimentele, dacă are cerințe dietetice speciale.

Certific că am citit, am înțeles pe deplin și sunt de acord cu termenii acestui formular de consimțământ și îl semnez în mod voluntar, în deplină cunoștință de cauză cu privire la însemnătatea sa.

Numele complet al părintelui / tutorelui (vă rugăm să scrieți cu litere de tipar):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data completării formularului\_\_\_\_\_\_\_\_\_\_\_\_\_\_\_\_\_\_\_